Ян Кісьлякоў

**Ян Андрэевіч Кісьлякоў** (1985, Бобр, цяпер Крупскі раён, Менская вобласьць, Беларусь — 1955, Амутнінск, Кіраўская вобласьць, цяпер Расея) — беларускі навуковец-эканаміст у галіне сельскай гаспадаркі.

У 1928 годзе выдаў манаграфію «Пасёлкі (оптымум тэрыторыі і эфэкт землеўпарадкаваньня)», у якой акрэсьліў перавагі аднаасобнага прыватнага вядзеньня сельскай гаспадаркі. Прафэсар (1929) Беларускай сельскагаспадарчай акадэміі. Бацька кандыдаткі хімічных навук Рагнеды Бельскай (нар. 1928).

## Жыцьцяпіс
У 1918 годзе скончыў Горацкую зямельна-аграрную вучэльню (Магілёўская губэрня). Са сьнежня 1918 году па сакавік 1919 году настаўнічаў у Бабры (Сеньненскі павет), пасьля чаго працаваў аграномам ва ўправае саўгасаў Сеньненскага павету.

У 1923 годзе скончыў  (Расейская СФСР) і ў чэрвені ўладкаваўся на працу ў аддзел эканомікі сельскай гаспадаркі  Беларускай ССР. Адначасна пачаў працаваць у сельскагаспадарчай сэкцыі Інстытуту беларускай культуры.

У 1925 годзе заняў пасаду дацэнта ў Беларускую сельскагаспадарчую акадэмію ў Горках. Распрацоўваў пытаньні зямельнай палітыкі Беларускай ССР. Быў прыхільнікам хутарскога і прыватнага аднаасобнага вядзеньня сельскай гаспадаркі. Браў удзел у распрацоўцы «Пяцігадовага пляну народнай гаспадаркі і культурнага разьвіцьця Беларускай ССР на 1928/29—1932/33 гады». У 1928 годзе выдаў манаграфію «Пасёлкі (оптымум тэрыторыі і эфэкт землеўпарадкаваньня)».

У 1929 годзе атрымаў годнасьць прафэсара Беларускай сельскагаспадарчай акадэміі. Узначаліў Навуковае таварыства вывучэньня Беларусі ў Горках.

Са сьнежня 1929 году працаваў на  Беларускага навукова-дасьледчага інстытуту сельскай і мясцовай гаспадаркі. 27 чэрвеня 1930 году трапіў пад арышт па сфабрыкаванай справе «Саюза вызваленьня Беларусі». 10 красавіка 1931 году калегія Аб’яднанай дзяржаўнай палітычнай управы СССР зацьвердзіла Пастанову аб высылцы Кісьлякова ў Амутнінск (Кіраўская вобласьць, Расейская СФСР) на 5 гадоў за «антысавецкую дзейнасьць» паводле артыкулаў 58-4, 7, 10, 11 Крымінальнага кодэксу. Пасьля адбыцьця ссылкі пераехаў у Паўлава (Ніжагародзкая вобласьць), а затым у Вязьму (Смаленская вобласьць). У 1941 годзе быў закліканы ў Чырвоную армію ў сувязі з пачаткам Нямецка-савецкай вайны. У 1942 годзе дэмабілізаваны праз хваробу і вярнуўся на пасяленьне ў Амутнінск, дзе працаваў начальнікам аддзелу працы Амутнінскага мэталічнага заводу.

19 верасьня 1960 году калегія па крымінальных справаў Вярхоўнага суду Беларускай ССР пасьмяротна рэабілітавала (апраўдала) Кісьлякова па сфабрыкаванай справе.

## Дасьледаваньні
У 1928 годзе Ян Кісьлякоў выдаў манаграфію «Пасёлкі (оптымум тэрыторыі і эфэкт землеўпарадкаваньня)», у якой вызначыў пасёлак у якасьці групавога разьмяшчэньня сядзібаў на плошчы 80—250 га. Навуковец назваў асабісты спосаб землекарыстаньня ў такім паселішчы найлепшым ва ўмовах Беларусі праз адсутнасьць церазпалосіцы і параўнальна меншую сярэднюю адлегласьць палёў ад сядзібаў. Гэта спрашчала шматпольны севазварот і выкарыстаньне машынаў, а таксама давала магчымасьць павялічыць зямельныя дзялянкі. За 1922—1927 гады ў Беларускай ССР утварылі каля 5000 пасёлкаў на плошчы 590 434 га ў 69 095 дварах, што складала 29 % плошчы сялянскага землекарыстаньня, якое ўпарадкавалі за той час. Дадзеную манаграфію Кісьлякоў напісаў на падставе дадзеных экспэдыцыі 1923 году за часам яго працы загадчыкам аддзелу аграрнай палітыкі , народным камісарам якога быў Зьміцер Прышчэпаў. Ян Кісьлякоў быў вядучым дасьледнікам пасялковага спосабу ўладкаваньня землекарыстаньня ў Беларусі, таму адпаведную школу гаспадарчых дасьледаваньняў назвалі «Кісьлякоўшчынай». У склад гэтай школы ўваходзілі такія беларускія эканамісты, як Міхаіл Макараў, В. Ліадт, Цыпрыян Кісьлякоў, А. Камінскі, Л. Опра і Ян Грабоўскі.

## Бібліяграфія
* 
* 
* 
* 
** Разьдзелы 6—7, Асноўныя палажэньні і вывады, Зьмест

## Літаратура
* 

## Крыніцы

Катэгорыя:Нарадзіліся ў Крупскім раёне
Катэгорыя:Выпускнікі Беларускай сельскагаспадарчай акадэміі
Катэгорыя:Выпускнікі ВНУ Масквы
Катэгорыя:Супрацоўнікі Інстытуту беларускай культуры
Катэгорыя:Беларускія эканамісты
Катэгорыя:Выкладчыкі беларускіх ВНУ
Катэгорыя:Асобы Горак
Катэгорыя:Асуджаныя па справе «Саюзу вызваленьня Беларусі»
Катэгорыя:Удзельнікі нямецка-савецкай вайны
Катэгорыя:Памерлі ў Кіраўскай вобласьці
Катэгорыя:Рэабілітаваныя ў СССР